Tennis: Novak Djokovici jirbaħ is-sitt titlu ta' Wimbledon Novak Djokovic rebaħ is-sitt titlu tiegħu ta' Wimbledon biex laħaq ir-rekord ta' Roger Federer u Rafael Nadal ta' 20 rebħa fil-Grand Slam tal-irġiel wara li għeleb lit-Taljan Matteo Berrettini. Is-Serb ta' 34 sena rebaħ bl-iskor ta' 6-7 (4-7) 6-4 6-4 6-3 quddiem folla ppassjonata u vokali ta' 15,000 fis-Center Court. Il-player li jinsab irrankjat fis-seba' post fir-rankings uffiċjali tal-ATP, Berrettini li għandu 25 sena rċieva appoġġ qawwi iżda ma setax iżomm il-vantaġġ tiegħu fl-ewwel finali ewlenija tiegħu. Dan sabiex Djokovic li min-naħa tiegpu jinsab rrenkjat fl-ewwel post fl-imsemmija rankings issa rebaħ it-tliet titli tal-irġiel Grand Slam fl-2021. Wara li diġà rebaħ l-Open tal-Awstralja u l-Open tal-Franċiż, Djokovic huwa l-ħames tennista fl-istorja – u t-tieni biss fl-era Open wara Rod Laver fl-1969 – li rebaħ l-ewwel tliet kompetizzjonijiet prinċipali tal-istaġun. B'hekk, issa jrid jirbaħ il-midalja tad-deheb fl-Olimpjadi u t-titlu tal-US Open biex isir l-ewwel tennista li qatt rebaħ Golden Slam. Din ir-rebħa kienet it-tielet rebħa konsekuttiva ta' Djokovic f'Wimbledon u issa rebaħ tmienja mit-12-il kompetizzjoni maġġuri li għaddew b'mod ġenerali. U b'Djokovic jerġa' jirbaħ it-trofew fl-All England Club, huwa mexa pass eqreb biex isir it-tieni l-aktar player li kiseb 'Grand Slams'. Il-Ġermaniża Steffi Graf biss fl-1988 rebħet l-erba' kompetizzjonijiet prinċipali u l-Olimpjadi f'sena kalendarja. Diversi ċelebritajiet segwew din il-finali mill-isbaħ, fosthom Tom Cruise u d-Dukessa ta' Cambridge, Catherine Elizabeth Middleton, li magħha kien hemm ukoll missierha, Michael Middleton, filwaqt li l-Prinċep William ma kienx preżenti hekk kif se jkun qed isegwi l-finali tal-Euro 2020 f'Wembley Stadium.